CELEX: 62008TN0063
Language: mt
Date: 2008-02-06 00:00:00
Title: Kawża T-63/08: Rikors ippreżentat fis- 6 ta' Frar 2008 — Cementir Italia vs il-Kummissjoni

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/40
            
         Rikors ippreżentat fis-6 ta' Frar 2008 — Cementir Italia vs il-Kummissjoni
   (Kawża T-63/08)
   (2008/C 92/80)
   Lingwa tal-kawża: It-Taljan
   Partijiet
   
      Rikorrenti: Cementir Italia Srl (Ruma, l-Italja) (rappreżentanti: T. Salonico, G. Pellegrino, G. Pellegrino, G. Barone, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tiddikjara d-deċiżjoni kkontestata bħala illegali u tannulla din id-deċiżjoni fl-intier tagħha inkwantu hija tikkunsidra l-miżura kkontestata bħala għajnuna mill-Istat, li fil-fatt tikkostitwixxi kontinwazzjoni legali tal-miżura li permezz tagħha l-Istat Taljan ta kumpens lil Terni Spa (u l-aventi kawża tagħha) għall-esproprazzjoni ta' l-impjanti ta' l-elettriku tagħha li seħħet bejn l-1962 u l-1963;
            
         
               —
            
            
               tikkundanna il-Kummissjoni tal-Komunitajiet Ewropej għall-ispejjeż;
            
         
               —
            
            
               sussidjarjament, tannulla d-deċiżjoni safejn:
               
                           a)
                        
                        
                           tiddikjara li l-Istat Taljan ta b'mod illegali għajnuna mill-Istat lil ThyssenKrupp, Cementir u Nuova Terni Industrie Chimiche bi ksur ta' l-Artikolu 88(3) tat-Trattat KE;
                        
                     
                           b)
                        
                        
                           tiddikjara li għandhom jiġu rkuprati xi sommom minn ThyssenKrupp, Cementir u Nuova Terni Industrie Chimiche; u konsegwentement
                        
                     
                           c)
                        
                        
                           tordna lill-Italja tirkupa dawk is-sommom bl-interessi bla dewmien;
                        
                     
         
               —
            
            
               b'mod iktar sussidjarju, tannulla d-deċiżjoni kkontestata safejn tordna lill-Italja tirkupra l-għajnuna mill-Istat bl-interessi bla dewmien, peress li dan l-irkupru jikser il-prinċipju ġenerali ta' l-aspettativi leġittimi.
            
         Motivi u argumenti prinċipali
   Il-motivi u l-argumenti prinċipali huma l-istess bħal dawk invokati fil-kawża T-62/08 ThyssenKrupp vs Il-Kummissjoni.